钦定古今图书集成/理学汇编/文学典/第191卷 > 严有翼艺苑雌黄 > 《草词》
## 钦定古今图书集成/理学汇编/文学典/第191卷 > 严有翼艺苑雌黄 > 《草词》

张子野过和靖隐居，有诗一联云：“湖山隐后家空在，
烟雨词亡草自青。”注云：“先生常著《春草曲》，有‘满地和
烟雨’之语，今亡其全篇。”余按杨元素《本事曲》，有《点绛
唇》一阕，乃和靖草。词云：“金谷年年，乱生春色谁为主。
馀花落处，满地和烟雨。”又：“离歌一阕长亭暮，王孙去，
萋萋无数，南北东西路。”此词甚工，子野乃不见其全
篇，何也？